Placa australiana

La placa australiana es una placa tectonica de la litosfèra de la planeta Tèrra. Sa superfícia es de  estereoradians. Mai sovent s'i associa las placas de las Kermadec, de las Tonga, de Niuafo'o, de Woodlark, de la mar de las Salamon, de Maoke e de Bird's Head.

 Espandida 
Cobrís:
 La rusca continentala d'aquela placa cobrís la totalitat d'Austràlia, lo golf de Carpentaria, lo sud de la Nòva Guinèa, la mar d'Arafura, la mar de Coralh.
 La rusca continentala compren tanben lo nòrd oèst de la Nòva Zelanda, la Nòva Caledònia e las Fiji;
 La rusca oceanica compren lo sud èst de l'ocean Indian, la mar de Tasman e la mar de Timòr.

 Frontièras 

La placa australiana es en contacte amb las placas indiana, somaliana, antartica, pacifica, de las Kermadec, de las Tonga, de Niuafo'o, de Futuna; del banc Balmoral, del banc Conway, de las Nòvas Ebridas, de Woodlark, de Maoke, de Bird's Head, de la mar de Banda, de Timòr, de la Sonda e birmana.

Sas frontièras amb las autras placas son entre autre formadas de fòssas de subduccion de l'arc de la Sonda sus la còsta oèst de Sumatra, de Java sus la còsta sud de Java, de Bougainville sus la còsta sud de las illas Salamon e de Nòvas Ebridas sus la còsta oèst e sud de las Nòvas Ebridea, de dorsalas centrala indiana e sud èst indiana.

 Desplaçament 
Lo desplaçament de la placa australiana se fa cap al nòrd èst o encara a una velocitat de rotacion de 1,0744° per milion d'ans segon un pòl eulerian situat a 60°08' de latitud nòrd e 01°74' de longitud èst (referencial: placa pacifica).

Los geològs consideravan la placa indiana e la placa australiana coma una sola placa nomenada « placa indoaustraliana ». Dempuèi la descobèrta d'una zona de falhas e de desformacions dins l'ocean Indian entre Sumatra e l'archipèla de las Chagos, las doas placas son a se separar, lo dislocacion podent prene encara de milions d'ansLa Recherche n° 470 décembre 2012 p 16Rupture annoncée de la plaque indo-australienne, place aux séismes !Indonésie : une importante fracture de la plaque tectonique à l'origine des séismes. Aquel fenomèn provoquèt l'11 abril de 2012 per dos seïsmes de magnitud 8,7 e 8,2 lo long de falhas de desacrocatge dins la zona de ruptura de las doas placas, jos l'ocean Indian, alunhat de las limitas de placa.

 Notas e referéncias 

 Font 
  Peter Bird, An updated digital model of plate boundaries, Geochemistry Geophysics Geosystems, 2003